Baguio City -- Nadiskubre dagiti otoridad ti maysa a tunnel a maataap a kinali dagiti kameng ti Acetelyne Gang iti deppaar ti Private Road, Magsaysay, Baguio City.
Iti nagtipon nga operasion nga impatungpal ti Intelligence Unit ti Bagio City Police Office (BCPO) , CIDMU ken Station 2 ti BCPO, naamuan nga aglawa ti wangawangan ti nasao a tunnel iti 2 by 4 meters, bayat nga addaan iti kauneg a tallopulo a metro.
Naamuan a nasarakan ti wangawangan ti tunnel iti maysa a nabaybay-an a balay a tagikua ti agnagan iti Joshep Limmayog.
Malaksid iti daytoy, asideg laeng daytoy iti Philippine National Bank (PNB) a posible a puntirya dagiti maatap a grupo ti Acetlyne Gang.
Nasarakan iti uneg ti tunnel dagiti sumagmamano a kagawaan a kas iti tali, wire ti kuryente, PVC pipes, ken luplupot dagiti suspek.
Gapu iti daytoy,nagballaag ti kapulisan iti nasao a bangko nga agridam dagitoy kontra iti nasao a grupo
ilo_Latn ilo_Latn ilo_Latn ilo_Latn ilo_Latn ilo_Latn